CELEX: C2005/019/09
Language: el
Date: 2005-01-22 00:00:00
Title: Απόφαση του Δικαστηρίου (τέταρτο τμήμα), της 2ας Δεκεμβρίου 2004, στην υπόθεση C-398/03 (αίτηση του Helsingin hallinto-oikeus για την έκδοση προδικαστικής αποφάσεως): E. Gavrielides Oy (Οδηγία 90/642/ΕΟΚ — Ανώτατες τιμές περιεκτικότητας σε κατάλοιπα φυτοφαρμάκων — Αμπελόφυλλα)

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/5
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 2ας Δεκεμβρίου 2004
   στην υπόθεση C-398/03 (αίτηση του Helsingin hallinto-oikeus για την έκδοση προδικαστικής αποφάσεως): E. Gavrielides Oy (1)
   
   (Οδηγία 90/642/ΕΟΚ - Ανώτατες τιμές περιεκτικότητας σε κατάλοιπα φυτοφαρμάκων - Αμπελόφυλλα)
   (2005/C 19/09)
   Γλώσσα διαδικασίας: η φινλανδική
   Στην υπόθεση C-398/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Helsingin hallinto-oikeus (Φινλανδία), με απόφαση της 22ας Σεπτεμβρίου 2003, που περιήλθε στο Δικαστήριο στις 24 Σεπτεμβρίου 2003, στο πλαίσιο της διαδικασίας που κίνησε η εταιρία E. Gavrielides Oy, το Δικαστήριο (τέταρτο τμήμα), συγκείμενο από τους K. Lenaerts (εισηγητή), πρόεδρο τμήματος, J. N. Cunha Rodrigues και K. Schiemann δικαστές, γενική εισαγγελέας: J. Kokott, γραμματέας: L. Hewlett, κύρια υπάλληλος διοικήσεως, εξέδωσε στις 2 Δεκεμβρίου 2004 απόφαση με το ακόλουθο διατακτικό:
   Η οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών, όπως τροποποιήθηκε με την οδηγία 2000/42/ΕΚ της Επιτροπής, της 22ας Ιουνίου 2000, δεν έχει εφαρμογή στα αμπελόφυλλα.
   
      (1)  ΕΕ C 275 της 15.11.2003.